Trendi világ

Régebben felelőtlenül vásároltam. Mindig az olcsóbb ruhadarabot vettem meg, ami most már tudom, hogy a rossz döntés volt. Úgy gondoltam, hogyha megveszem a kicsivel rosszabb minőségű ruhát, akkor nem kár, ha tönkre megy, akkor kidobom és veszek egy másikat belőle.

Egy nap láttam egy rövid kis videót, aminek a címe a fast fashion-t említette meg. Nem igazán tudtam hogy mit jelent ez a kifejezés, így rákerestem. A silány minőségű ruhák gyártásáról olvastam el egy cikket. Rájöttem hogy nem becsülöm eléggé a ruháimat, ugyanis ez az oldal ahol olvastam, említést tett egy Rana Plaza nevű textilgyár tragédiájáról, ami az elmúlt pár év egyik legnagyobb ipari balesete volt, és arról, hogy az ázsiai országok különböző cégei milyen kizsákmányoló módon dolgoztatják a varrónőket, akik rengeteg ilyen ruhát varnak naponta nagyon kevés pénzért. Az emberek megveszik ezeket az olcsóbb ruhákat, amik szinte hetente megújulnak, így gyorsul a divat. Ez véleményem szerint lehet pozitív is, de inkább negatív. Szerintem az, hogy ilyen sok féle ruha kerül a piacra jó, mert így nem annyira sablonos az öltözködés és jobban ki tudom fejezni önmagamat a ruhákkal. Fontos szem előtt tartani a fenntarthatóságot is, mert ez a gazdaság rovására mehet. Negatívumnak vélem, hogy gyorsan tönkre mennek ezek a ruhák és folyamatosan újat kell vásárolnom, az előzőt meg kidobnom. Belegondoltam abba, hogy pontosan mi történik a kidobott ruhák többségével, és hogy ez mennyire káros a környezetre nézve.

Elkezdtem másképp gondolni a vásárlásra, elkezdtem odafigyelni a termékek minőségére, a gyártási helyére. Áttértem az úgynevezett slow fashionbe tartozó termékeket árusító üzletekben nézelődni, vásárolni. Így nem kell megválnom a ruháimtól 2 hetente, havonta, akár 4-5 évig is tudom úgy használni a H&M-es pulóveremet, farmernadrágomat használni, úgy, hogy még nem kopott el színe, nem szakadt el egy párszor. Nem szeretek szintetikus anyagot pl.: nejlon, poliamid, poliésztert -túl nagy arányban tartalmazó ruhákat vásárolni, ugyanis minden mosáskor számtalan aprócska szintetikus szál kerül a folyókba, tengerekbe, óceánokba és ez a világ mikroműanyag-szennyezésének fő forrása. Pamut termékeket veszek leginkább, mert ez jobb a bőrömnek és tartósabb is.

Mostanában több boltban megfigyeltem, hogy a címkéken fel van tüntetve, hogy „természet, környezet barát, ECO- ruha”. Ez megkönnyíti a választást, hogy mit rakjak a kosárba.

Erről a barátaimnak is beszéltem, és azóta ők is ezt az utat választják. Készítettünk projekteket, kipróbáltuk a rossz ruhák átalakítását is. Nekem a kedvencem a régi púlóveremből készített kesztyű. A családommal is megosztottam ezt a tudásomat és egy idő után átváltottunk a helyes, tudatos vásárlásra.

Figyelemmel kísérem a barátaimmal a fejlődést, és nagyon örülünk, mert észrevettük, hogy egyre több korunkbeli fiatal is elkezdett érdeklődni a téma iránt és ők is tovább adják tudásukat videók, plakátok, podcast-ek készítésével.

Reméljük, hogy hamarosan rengeteg ember gondolata fog megváltozni és tudatosabban veszik majd meg a boltok polcairól a ruhákat, cipőket.